CELEX: E2000P0006
Language: da
Date: 2000-06-15 00:00:00
Title: Anmodning fra Fyrstendømmet Liechtensteins forvaltningsret (Verwaltungsbeschwerdeinstanz) om en rådgivende udtalelse fra EFTA-Domstolen i sagen vedrørende dr. Jürgen Tschannett. Forvaltningsrettens beslutning af 15. juni 2000 (Sag E-6/00)

Vigtig juridisk meddelelse

|

E2000P0006

Anmodning fra Fyrstendømmet Liechtensteins forvaltningsret (Verwaltungsbeschwerdeinstanz) om en rådgivende udtalelse fra EFTA-Domstolen i sagen vedrørende dr. Jürgen Tschannett. Forvaltningsrettens beslutning af 15. juni 2000 (Sag E-6/00)  

EF-Tidende nr. C 049 af 15/02/2001 s. 0009 - 0009

Anmodning fra Fyrstendømmet Liechtensteins forvaltningsret (/Verwaltungsbeschwerdeinstanz) om en rådgivende udtalelse fra EFTA-Domstolen i sagen vedrørende dr. Jürgen Tschannett. Forvaltningsrettens beslutning af 15. juni 2000(Sag E-6/00)(2001/C 49/13)Fyrstendømmet Liechtensteins forvaltningsdomstol har ved sin beslutning af 15. juni 2000, som indgik til EFTA-Domstolens dommerkontor den 21. juni 2000, anmodet denne om at afgive en rådgivende udtalelse i sagen vedrørende dr. Jürgen Tschannett om følgende spørgsmål:1. Er den regel om en enkelt praksis, der uden undtagelse gælder for alle læger i henhold til Liechtensteins lovgivning, særlig artikel 9, stk. 1, i bekendtgørelse af 8. november 1988 om den lægelige profession, hvori det hedder: "En læge kan udelukkende udøve selvstændig virksomhed som læge, enten som alenepraktiserende eller sammen med andre, hvis han er i besiddelse af en autorisation, der bemyndiger ham hertil, og kun, hvis han arbejder på egne vegne i den pågældende praksis. En læge kan ikke have mere end en praksis, enten som alenepraktiserende eller sammen med andre" forenelig med EØS og/eller med aftalen om Det Europæiske Økonomiske Samarbejdsområde (EØS-aftalen) af 2. maj 1992?2. Hvis svaret til det første spørgsmål er, at bestemmelsen i Liechtenstein om en enkelt praksis, der er fastsat i artikel 9, stk. 1, i bekendtgørelsen af 8. november 1988 om den lægelige profession, principielt er forenelig med EØS, betyder det så alligevel ikke, at der i enkelttilfælde skal tages hensyn til de speciallægeaktiviter, der udføres af en "praktiserende læge", således at der kan indrømmes de nødvendige undtagelser for sådanne specielle aktiviteter, der ikke kræver en "lægepraksis" i ordets almindelige betydning?